Die Pos | Motoring | V6 laat harte warm klop
01 December 2017 l Paul Smith l Views: 334 l 2 months ago
Willie Ackerman van Bela-Bela het ná Die Pos se Padlangs-fokusblaaie met sy Ford Capri gespog.
Dit was besonder lekker om ’n oproep van ’n leser te ontvang wat graag met haar broer se Ford Capri wou spog.
Ons het opgewonde Willie Ackerman se 1973 Capri 3000 gaan bewonder. Ackerman het sy trots in 1980 gekoop en is beloon met jare se betroubare diens. Buiten vir die remme wat ’n bietjie aandag benodig, loop dié tweedeur nog heerlik.
Die 3.0 Essex-enjin was in daardie jare uiters gewild en het oor ’n lang tydperk verskeie Ford-modelle aangedryf. Daar is steeds duisende van hierdie wakker staatmakerenjins wat daagliks diens doen. Die gewildheid en eenvoud van hierdie enjin verseker dat onderdele geredelik beskikbaar is en maak dit ’n puik restou-rasie-kandidaat.
Boonop is die enjin kragtig, gemeet aan daardie jare se standaarde, maar ’n gesonde Ford V6 maak ’n geluid wat enige entoesias se hart warm laat klop.